Publication: Magyar Közlöny
Issue: MK-2002-85 (Year: 2002, Number: 85)
Era: 1990-2004
Section: 5.4. A Közalapítvány az 1997. évi CLVI. törvény alapján
Paragraph Index: 22

12. Tanácsadó Testület 12.1. A Közalapítvány Kuratóriuma mellett tizenegy tagból álló Tanácsadó Testület mûködik, amelynek véleményezési joga van a Közalapítvány éves munkatervének kialakításával, a költségvetésének tervezésével összefüggõ kérdésekben, valamint javaslattételi joga van szakmai programok megvalósítására. 12.2. A Tanácsadó Testület tagjait az országos ifjúsági szervezetek javaslata alapján az ifjúsági és sportminiszter kéri fel. A Tanácsadó Testület elnökét maga választja meg. A Tanácsadó Testület tagja nem lehet az alapítóval, a Közalapítvánnyal munka- és egyéb jogviszonyban lévõ személy. 12.3. A Tanácsadó Testület mûködéséhez szükséges feltételeket a Közalapítvány biztosítja. A Tanácsadó Testület tagjai a Közalapítványnál végzett tevékenységükkel kapcsolatban felmerült és számlával igazolt költségeik megtérítésére jogosultak. 12.4. A Tanácsadó Testület elnöke tanácskozási joggal részt vehet a Kuratórium ülésein. 12.5. A Tanácsadó Testület véleményét a Közalapítvány éves beszámolójához csatolni kell.

Source: https://magyarkozlony.hu/hivatalos-lapok/6918ea406bb9625b35eb2f71a41c7ab101790860/dokumentumok/b5a222f465bee61107b3e5426d0b0304a8982559/letoltes